laion/Wikipedia-Exotic huggingface dataset:
א.א.ק. אתונה (כדורסל)

א.א.ק. אָתוּנָה (ביוונית: AEK, קיצור של Αθλητική Ένωσις Κωνσταντινουπόλεως – איגוד הספורט של קונסטנטינופוליס) הוא מועדון כדורסל יווני מהעיר אתונה, המתמודד בליגת העל היוונית ובליגת האלופות. המועדון צמח להיות אחד ממועדוני הפאר היוונים, תוך זכייה ב-8 אליפויות הליגה היוונית, 5 פעמים בגביע היווני והשתתפות בגמר הליגה האירופית. במועדון שיחקו טובי הכדורסלנים באירופה ובהם: ג'ייק צאקאלידיס, ג'ון רוברט הולדן, קורט רמביס ורבים אחרים. בסיום עונת 2010/2011 ירדה הקבוצה לליגה אתניקי A2, שהיא ליגת המשנה היוונית. ולאחר עונה אחת ירדה לליגה השלישית. בסיום עונת 2012/2013 העפילה לליגה השנייה. ובסיום עונת 2013/2014 העפילה בחזרה לליגת העל. בעונת 2015/2016 התמודדה הקבוצה ביורוקאפ, שם סיימה את דרכה בשלב הבתים הראשון במקום החמישי בבית ו'. בהובלת המאמן דרגן שקוטה הקבוצה זכתה בעונת 2017/2018 בליגת האלופות בכדורסל ובאותה עונה זכתה גם בגביע היווני. הליגה היוונית: אליפות (8): 1958, 1963, 1964, 1965, 1966, 1968, 1970, 2002 מקום שני: 1955, 1967, 1969, 1971, 1974, 1997, 2003, 2005 הגביע היווני: זכייה (5): 1981, 2000, 2001, 2018, 2020 גמר: 1976, 1978, 1980, 1988, 1992, 1998, 1999 גביע ספורטה: זכייה (2): 1968, 2000 סופרוליג: מקום שני: 1998 ליגת האלופות: זכייה (1): 2018 הגביע הבין-יבשתי: זכייה (1):2018 א.א.ק. אתונה - קבוצת הכדורגל של המועדון מדיה וקבצים בנושא א.א.ק. אתונה בוויקישיתוף אתר האינטרנט הרשמי של א.א.ק. אתונה א.א.ק. אתונה, ברשת החברתית פייסבוק א.א.ק. אתונה, ברשת החברתית אקס (טוויטר) א.א.ק. אתונה, ברשת החברתית אינסטגרם
נקבת נפטון

נִקבּת נפטון (גרמנית: Neptungrotte) היא מבנה גן בגני סנסוסי בפוטסדאם שבגרמניה, בחלקו המזרחי של הפארק, בצורת נִקבּה מלאכותית. תכנן אותה האדריכל גאורג ונצסלאוס פון קנובלסדורף לבקשתו של מלך פרוסיה פרידריך הגדול, והיא נבנתה בשנים 1757-1751. את הנִקבּה המלאכותית והפסלים שבה פיסל החל משנת 1754 הפסל יוהאן פטר בנקרט. על גג מבנה הגן ניצב פסל של נפטון, שתי נאידות ושני טריטונים, עשוי שיש לבן וורוד משלזיה. הפסל, שהושלם בידי בנקרט בשנת 1760, עשוי ככל הנראה לפי מודל של הפסל גאורג פרנץ אבנהך, שהיה הראשון שקיבל את המשימה אך לא השלימה מסיבות בריאותיות. משני צדי המבנה ערוכים צדפים בצורת אשדות, שעליהם היו אמורים לזרום כבמפל מימי נהר ההאפל. אלא שבשל קשיים טכניים תכנון זה לא עלה יפה, ורק כמאה שנה מאוחר יותר, בתקופת פרידריך וילהלם הרביעי, אחרי שנבנתה משאבה מונעת בכוח הקיטור, הופעל מפל מלאכותי זה. את חלל המבנה עיטר בנקרט בגבישי קריסטל הררי מהרי ההרץ ומשלזיה ובאלמוגים וצדפים מהולנד. במסגרת שיפוץ שנערך בשנים 1840-1842 הוחלפו אלה בקישוטים מפורצלן ועל פתח המבנה הותקן סריג ברזל. פסל של ונוס ממדיצ'י בחלל המבנה ושני טריטונים שניצבו לצד המבנה לא השתמרו. בשיפוץ נוסף בשנת 1850 הוחלף פסלה של ונוס בפסל "יובל מלמד את הילדים לגלף חלילים", מסדנתו של הפסל ויוצר הטרה-קוטה וילהלם קוך. במקום פסל של ונוס מוזהבת, שניצב במקום עד שנת 1945, הוצב אחד מפסלי הצדף הגדולים משיש שתכנן קנובלסדורף. מדיה וקבצים בנושא נקבת נפטון בוויקישיתוף
סוזנה לותר

סוּזָנֵה לוֹתָר (בגרמנית: Susanne Lothar; ‏15 בנובמבר 1960 – 21 ביולי 2012) שחקנית תיאטרון, קולנוע וטלוויזיה גרמנייה. שיחקה בתיאטרון ה"דויטשס שאושפילהאוס" של המבורג במשך שנים רבות, וזכורה במיוחד מהופעותיה ב"מחזות לולו" של פרנק ודקינד. לותר היא אלמנתו של השחקן אולריך מיהה, והם אף שיתפו פעולה בתפקידים ראשיים בסרטיו של מיכאל הנקה "הטירה" ו"משחקי שעשוע". בדומה למיהה, הפכה לותר למעין שחקנית קבועה של הנקה והופיעה בסרטיו "המורה לפסנתר" ו"הסרט הלבן". היא זכתה במספר פרסים על משחק. לותר נולדה בהמבורג כבתם של זוג שחקנים, היא למדה בבית ספר לדרמה בעירה. ב-2008 גילמה את אמו של הדמות הראשית מיכאל ברג בסרט נער קריאה המבוסס על רומן מאת ברנהרד שלינק. היא הייתה נשואה לשחקן אולריך מיהה ונולדו להם שני ילדים. מדיה וקבצים בנושא סוזנה לותר בוויקישיתוף סוזנה לותר, במסד הנתונים הקולנועיים IMDb (באנגלית) סוזנה לותר, באתר AllMovie (באנגלית) סוזנה לותר, במסד הנתונים הקולנועיים KinoPoisk (ברוסית) סוזנה לותר, באתר MusicBrainz (באנגלית) סוזנה לותר, באתר Discogs (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מחבואים (פירושונים)

האם התכוונתם ל... מחבואים – משחק ילדים מחבואים (שיר של נעמי שמר) שיצא לאור בשנת 1963 קולנוע מחבואים (סרט, 1980) – סרט קולנוע ישראלי בבימויו של דן וולמן מחבואים (סרט, 1998) – סרט תיעודי ישראלי בבימויה של איריס רובין מחבואים (סרט, 2005) (Caché) – סרט קולנוע צרפתי בבימויו של מיכאל הנקה ראו "מחבואים" באתר הקרן החדשה לקולנוע וטלוויזיה.
טורניר אוקלנד בסבב ה-WTA

טורניר אוקלנד (או בשמו הרשמי : ASB Classic) הוא טורניר טניס מהקטגוריה הבינלאומית בסבב ה-WTA הנערך מאז שנת 1986 בעיר אוקלנד שבניו זילנד. הטורניר משוחק על מגרשים קשים ופתוחים. מדיה וקבצים בנושא טורניר אוקלנד בסבב ה-WTA בוויקישיתוף אתר האינטרנט הרשמי של טורניר אוקלנד בסבב ה-WTA (באנגלית) טורניר אוקלנד, באתר ה-WTA (באנגלית) ערך זה הוא קצרמר בנושא טניס ובנושא ניו זילנד. אתם מוזמנים לתרום לוויקיפדיה ולהרחיב אותו.
ורקבונד

ורקבונד (Werkbund) הוא איגוד מקצועי של מעצבים, אדריכלים ותעשיינים בגרמניה. הארגון הוקם בשנת 1907 בגרמניה ביוזמת אנשי תעשייה ובתמיכת הממשלה. מטרתו הייתה לקדם את העיצוב בתעשייה בגרמניה. זו הייתה הפעם הראשונה שאנשי התעשייה הבינו כי כדי ליצור מוצרים איכותיים ולקדם מכירות הם זקוקים למעצב בתעשייה. הארגון המציא את המושג "מעצב בית", כלומר מעצב שמועסק על ידי מפעל מסוים והוא חלק מצוות העובדים שלו. מעצב הבית אחראי על כל תחום הפרסום, עיצוב המוצר, הדגמים, האביזרים ונייר המכתבים. בניגוד לאנגליה שם המעצבים יצאו נגד התעשייה ודגלו בעיצוב ייחודי, בגרמניה המעצבים הלכו עם התעשייה ושיפרו אותה. בספטמבר 1933 היה הוורקבונד אחד הארגונים התרבותיים הראשונים בגרמניה לאמץ חוקה השוללת חברות של לא-אריים בארגון. עד פרוס המאה ה-20 רק מבני ציבור, כנסיות, עיריות ובניני מגורים קבלו תשומת לב עיצובית. בעקבות עליית חשיבות התעשייה גם מפעלי התעשייה החלו לקבל תשומת לב עיצובית. העיצוב הפך לחדשני מבחינה ארכיטקטונית, ללא ניסיון לחקות סגנון קלאסי או סגנונות קודמים אחרים. בין השאר, יזם הוורקבונד גם את בניית שיכון וייסנהוף בתערוכת שטוטגרט ב-1927. העיצוב עשה שימוש בהישגי התעשייה כאלמנט עיצובי: שילוב בין שני סוגי חומרים: שלד פלדה מצופה זכוכית. קירות עגולים ללא עמודי פינה. צורות גאומטריות בהתאם לחומרים ולשיטת הבנייה החדשות. אירועים מרכזיים: 1907: הקמת ארגון הוורקבונד במינכן 1914: תערוכה בקלן 1924: תערוכה בברלין 1927: תערוכה בשטוטגרט 1929: תערוכה בברסלאו 1938: הארגון נסגר על ידי הנאצים 1949: הארגון הוקם מחדש אתר האינטרנט הרשמי של ורקבונד אתר מוזאון ורקבונד ורקבונד, באתר אנציקלופדיה בריטניקה (באנגלית) Joan Campbell, The German Werkbund: The Politics of Reform in the Applied Arts, Princeton University Press, 8 Mar 2015 ערך זה הוא קצרמר בנושא אדריכלות. אתם מוזמנים לתרום לוויקיפדיה ולהרחיב אותו.
גרובן מאליץ'

גרובן מאליץ' (סרבית: Gruban Malić) הוא דמות בדיונית מתוך הרומן "גיבור על חמור" מאת מיודראג בולאטוביץ'. גרובן מצטייר כאאוטסיידר וכמאצ'ו. בעוד שהרומן וכותבו אינם מוכרים בעולם, גרובן זכה להכרה כאשר הוגש נגדו כתב אישום בעוון פשעי מלחמה בבית הדין הפלילי הבינלאומי ליוגוסלביה לשעבר. לפי כתב האישום אנס גרובן את "F" וגרם לה לסבל רב במחנה אומרסקה. מסתבר שמקור האישום הייתה מתיחה שמתח כתב המלחמה הסרבי נבוישה יבריץ' את עמיתו האמריקני. האישום לא היה בלתי הגיוני לחלוטין - אדם בשם גרובן- Momcilo Gruban - הואשם באותו כתב אישום כמפקח במחנה השבויים המדובר. ההאשמות כנגד גרובן מאליץ', הדמות הבדיונית, הוסרו במאי 1998. מי שעמד בראש בית הדין הפלילי הבינלאומי וחתם על כתב התביעה היה המשפטן הבינלאומי ריצ'רד גולדסטון. את הסיפור גולל בספרו "גיבור על חמור בדרך להאג" "בדיחה סרבית ושמה גולדסטון", פזית רבינא, מקור ראשון (יומן עמ' 22), 25.09.2009
הקטור גימאר

הקטור גימאר או אקטור גימאר (בצרפתית: Hector Guimard; ‏10 במרץ 1867 – 20 במאי 1942) היה אדריכל ומעצב צרפתי. גימאר הוא אחד מהנציגים החשובים ביותר של זרם האר נובו בפריז. 1898–1894 "ארמון ברנז'ה" – בניין דירות בפריז. 1901–1898 – עיצוב הכניסות לרכבת התחתית, המטרופוליטן של פריז. 1903 – "ארמון הנרייטה" בעיר סברה שבצרפת. 1910 – "בית מזארה", ביתו של המעצב פול מזארה (Mezzara). מדיה וקבצים בנושא הקטור גימאר בוויקישיתוף הקטור גימאר, באתר אנציקלופדיה בריטניקה (באנגלית) הקטור גימאר, באתר "Find a Grave" (באנגלית) ערך זה הוא קצרמר בנושא אדריכלים ובנושא צרפתים. אתם מוזמנים לתרום לוויקיפדיה ולהרחיב אותו.
דמיטרי, נסיך ולדימיר

דמיטרי (ברוסית: Дмитрий; ‏1250–1294) בנו של אלכסנדר נבסקי היה נסיך ולדימיר ונסיך נובגורוד במשך מספר תקופות. בנוסף לכך, במשך כ-40 שנים היה נסיך פריאסלאבל ורוב הזמן התגורר בעיר זו. בשנת 1257 החלה התקוממות עממית ברפובליקת נובגורוד. הסיבה הייתה רצונה של אורדת הזהב להרחיב את קבלת המיסים גם לשטחי נובגורוד שמעשית לא נכבשו על ידה. מרבית אצולת העיר התנגדה להתקוממות. אלכסנדר נבסקי הגיע לעיר ביחד עם נציגי החאן ודיכא את התקוממות. את דמיטרי השאיר בעיר בתור נציגו. עם פטירת אלכסנדר נבסקי בשנת 1263 עזב דמיטרי את העיר וקיבל את נסיכות פריאסלאבל. בעיר זו שלט במשך יותר מ-40 שנים. בשנת 1268 השתתף בקרב רקובור בו הכוחות של נובגורוד הביסו את המסדר הליבוני. בשנת 1276 התמנה לנסיך ולדימיר. במשך כל תקופת שלטונו הוא ניהל מאבק מול אחיו, אנדרי. לקבלת תמיכה האחים פנו לחאן אורדת הזהב, דבר שהביא לפלישות חוזרות ונשנות. בשנים 1281-1282 דמיטרי גורש מכס נסיך ולדימיר בתמיכת החאן טוגה-מנגו. בשנת 1283 דמיטרי הצליח להחזיר לעצמו את השלטון באמצעות כוחות של חאן נוגאי. בשנת 1293 גורש סופית מכס נסיך ולדימיר על ידי אחיו תוך תמיכת החאן טוטן. נפטר בשנת 1294. מדיה וקבצים בנושא דמיטרי, נסיך ולדימיר בוויקישיתוף קורות חיים (ברוסית)
קורצווייל

האם התכוונתם ל... אברהם קורצוייל – רב ישראלי אדלה קורצווייל – נערה יהודיה, שנרצחה באושוויץ עם הגעתה. גורלה נודע ברבים לאחר שמזוודות הנושאות את שמה התגלו בשנת 1990 ברוך קורצווייל – חוקר ספרות ושירה, שנודע במיוחד במחקריו בכתבי ש"י עגנון ריי קורצווייל – ממציא וסופר אמריקאי, מחלוצי הבינה המלאכותית אריה קורצווייל – מעצב ישראלי Kurzweil Music Systems (קורצוויל מערכות מוזיקה) - חברה לייצור כלי נגינה חשמליים שהקים ריי קורצוויל Kurzweil Educational Systems (קורצווייל מערכות חינוכיות) - חברה לייצור לומדות נגישות וציוד טכנולוגיה מסייעת לנגישות מידע שהקים ריי קורצווייל קורצווייל (הקראה ממוחשבת) – חומרה ותוכנה להקראה ממוחשבת שמייצרת חברת קורצוויל מערכות חינוכיות
דייט (פירושונים)

האם התכוונתם ל... דייט – פגישת היכרות טרי דייט – מפיק תקליטים אמריקאי כריסטופר דייט – מומחה למאגרי נתונים
Power User

Power User הוא משתמש במחשב אישי שיש לו יכולת חלקית לבצע משימות תכנות[דרוש מקור], בכלים שנועדו למשתמש מסוגו. ה-Power User כותב בעצמו תוכניות פשוטות הנדרשות לעבודתו ללא צורך בעבודה של תוכניתנים או מנתחי מערכות. משתמש מסוג זה הוא בדרך כלל איש מקצוע מומחה בתחומו והעיבודים הנכתבים על ידו נכתבים בכלי פיתוח פשוטים בעלי פונקציות בסיסיות מוכנות בתחום הקרוב לעיסוקו. לעיתים קרובות ניתנות למשתמשים מסוג זה הרשאות לביצוע שינויים במערכת, כולל אצל משתמשים אחרים, למשל התקנת תוכנות עבורם. דוגמאות: סטטיסטיקאים או כלכלנים הכותבים בגיליון אלקטרוני כגון Excel או מפתחים עיבודים סטטיסטיים ב-SAS או ב-SPSS; מתמטיקאים או פיזיקאים המפתחים תוכנה ב-Matlab. טכנולוגיית מידע צללים ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
Legend of the Black Shawarma

Legend of the Black Shawarma (בעברית: אגדת השווארמה השחורה) הוא האלבום השביעי של הרכב הטראנס הפסיכדלי הישראלי אינפקטד מאשרום. האלבום יצא ב-8 בספטמבר 2009. ההשראה לכותרת האלבום הגיעה ממסעדת שווארמה חזן בה נהגו חברי הלהקה לאכול בעיר לידתם, חיפה. תחילה תכננה הלהקה שהאלבום יהיה אלבום קונספט, בנושא האוכל האהוב על הלהקה. לפיכך, נוצרו הרצועות Poquito Mas, Saeed, Franks ו-The Legend of the Black Shawarma, ששמותיהן שאובים משמות מסעדות. אולם, הלהקה החליטה לנטוש את הקונספט, ויתר רצועות האלבום אינו קשור למזון. עם זאת, האיור שבעטיפת האלבום מציג יצורי יער מיתיים המחכים בתור כדי לאכול שווארמה, ומכאן המילה "Legend" בשם האלבום. ברוב הרצועות באלבום יש דגש רב על הטמעת אלמנטים מתוך הרוק והרוק הכבד לתוך הטראנס. אלבום זה מכיל את הרצועה "Smashing The Opponent" שיצא כסינגל לפני צאת האלבום בו אינפקטד מאשרום משתפים פעולה עם ג'ונתן דייוויס, סולנה של להקת Korn. מידע על האלבום Legend of the Black Shawarma באתר MusicBrainz מידע על האלבום Legend of the Black Shawarma באתר AllMusic האלבום Legend of the Black Shawarma באתר Discogs האלבום Legend of the Black Shawarma באתר ספוטיפיי האלבום Legend of the Black Shawarma באתר דיזר האלבום Legend of the Black Shawarma באתר Yandex.Music (ברוסית) האלבום Legend of the Black Shawarma באתר אפל מיוזיק האלבום Legend of the Black Shawarma באתר Last.fm האלבום Legend of the Black Shawarma באתר טיידל "אינפקטד": 12 מתוך 100 בעולם, 3 בנובמבר 2009, באתר גלי צה"ל אינפקטד מאשרום באלבום חדש, 7 בספטמבר 2009, באתר Bin Infected Mushroom feat. Paul Oakenfold Interview, באתר vimeo ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
בריזה

בְּרִיזָה (רוח ים) היא רוח מקומית, המתפתחת במהלך שעות היממה עקב סירקולציה תרמית הנוצרת כתוצאה מהפרשי טמפרטורה בין הים והיבשה. במהלך שעות היום, היבשה מתחממת בקצב מהיר בהרבה מהים, בגלל קיבול החום הסגולי הנמוך של היבשה לעומת קיבול החום הסגולי הגבוה של הים. עקב כך האוויר הסמוך ליבשה מתחמם, מה שגורם לצפיפות נמוכה של עמודת האוויר מעל היבשה. בישראל טמפרטורת מי הים התיכון בחודשי הקיץ היא 30-28 מעלות צלזיוס, ואילו הפרשי הטמפרטורות בין היום ללילה ביבשה גדולים יותר. בגלל אפקט זה, תיווצר רמה ברומטרית ברום מעל היבשה שתגרום נשיבת רוח לכיוון השקע הברומטרי ברום מעל הים, הרוח הנושבת ברום לכיוון הים תיצור רמה בפני הים ושקע בפני היבשה וכך תיווצר סירקולציה של הרוח. האוויר הנושב מכיוון הים מביא מולקולות מים שהתאדו מהים ליבשה. על פני השטח תורגש רוח קרה ולחה המגיעה מכיוון הים. לרוב, "בריזה" סתם, היא כינוי לבריזת ים ("רוח ים" בעברית). תהליך הפוך מתרחש בשעות הלילה, עקב קירור מהיר של היבשה, מפאת קיבול החום הסגולי הנמוך של היבשה לעומת קיבול החום הסגולי הגבוה של הים. בפני השטח תורגש רוח קרה ויבשה הנושבת מכיוון היבשה לכיוון הים. מטאורולוגיה - מונחים מדיה וקבצים בנושא בריזה בוויקישיתוף science/sea-and-land-breeze בריזה, באתר אנציקלופדיה בריטניקה (באנגלית) ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
אבשלום (סיני)

אבשלום היה יישוב והתנחלות בפתחת רפיח שבחצי האי סיני, אשר ננטש עם פינוי סיני בעקבות הסכם השלום בין ישראל למצרים ב-1982. אבשלום הוקם ב-1973, דרום מזרחית לימית. תחילה נקרא "מרכז שדות", ולאחר מכן "יד און" (לזכר לוחמי המחתרות הלאומיות היהודיות נגד המנדט הבריטי שהיו כלואים באזור רפיח). ב-1975 נקבע כי היישוב ישמש כמרכז כפרי למושבי הסביבה. השם הסופי של היישוב נקבע ב-1979 כ"אבשלום", על שמו של אבשלום פיינברג, אשר נרצח ונקבר באותו אזור. בשנה זו גם החל יישוב קבע. היישוב כאמור פונה ב-1982. ב-1990 הוקם בחבל שלום יישוב באותו שם.
נוטבורגה

נוטבורגה (בגרמנית: Notburga;‏ 1265 לערך – 16 בספטמבר 1313), המכונה גם נוטבורגה מרטנברג או נוטבורגה מאבן היא קדושה אוסטרית עממית מאזור טירול של ימינו. היא נחשבת לפטרוניתם של המשרתות והאיכרים. נוטבורגה נולדה ברטנברג שבטירול, אביה היה כובען. על פי האגדה, היא הייתה טבחית בטירה המקומית. נוטבורגה נהגה לתת לעניים משאריות המזון של האחוזה, אך גבירתה ציוותה עליה לחדול מכך ולתת את המזון לחזירים. נוטבורגה החליטה להפחית מן המזון שלה ולהעניק אותו לעניים. באחת מן הפעמים תפסה אותה גבירתה וציוותה עליה להראות לה מה באמתחתה. נוטבורגה צייתה, אך במקום אוכל ראתה הגברת קליפות, במקום היין - חומץ. נוטבורגה פוטרה, אך מיד לאחר מכן נפלה אדוניתה למשכב. נוטבורגה נשארה לצידה וסעדה אותה על ערש דווי. היא מתה בבוך שליד ינבך שבטירול. מדיה וקבצים בנושא נוטבורגה בוויקישיתוף
אדריאנוס השלישי

אדריאנוס השלישי (בלטינית: Sanctus Hadrianus III; מת ב-8 ביולי 885) כיהן כאפיפיור בין 17 במאי 884 עד למותו ביולי 885. אדריאנוס נולד ברומא למשפחת האצולה קולונה מטוסקולום, כמו האפיפיורים אדריאנוס הראשון ואדריאנוס השני. ב-17 במאי 884 מונה לאפיפיור, במקומו של מרינוס הראשון, שמת יומיים קודם לכן. אדריאנוס מת בספטמבר 885 במודנה בדרכו למועצת הרייכסטג בוורמס (כיום בגרמניה). בפגישת המועצה הוא היה אמור לפגוש את קרל השמן ולסייע לו לפתור מחלוקת ירושה שהתעוררה באימפריה הרומית הקדושה ולדון בבעיית הסרצנים. אדריאנוס השלישי נחשב לקדוש נוצרי, אם כי ההגיוגרפיה שלו אינה מלאה. נטען כי סייע לבני רומא להתגונן מפני בצורת. יום הקדוש שלו מצוין ב-8 ביולי, שרידיו טמונים בכנסיית סן-סילבסטרו ליד מודנה. מדיה וקבצים בנושא אדריאנוס השלישי בוויקישיתוף אדריאנוס השלישי, באתר אנציקלופדיה בריטניקה (באנגלית) ערך זה הוא קצרמר בנושא אנשי דת נוצרים ובנושא קדושים נוצרים. אתם מוזמנים לתרום לוויקיפדיה ולהרחיב אותו.
קווקיניו

קווקיניו (בפורטוגזית: Cavaquinho) הוא כלי מיתר ממשפחת הגיטרות האירופאיות, בעל ארבעה מיתרים. הוא נקרא גם: מאצ'ימבו, מאצ'טה, מאנצ'טה, מארצ'טה, בראגינייה או קווקו. בברזיל הכלי משמש בעיקר לשני סוגי מקצב עיקריים: הסמבה והשורו. הקווקיניו הוא כלי מיתר עיקרי במוזיקה הפורטוגלית, הברזילאית, וכן באזור האי כף ורדה שבאפריקה. הקווקיניו, דומה בצורתו החיצונית ובצליליו ליוקללה מהוואי. בישראל אמן הגיטרה אורי הרפז מצמד הפרברים מפורסם בנגינתו על כלי זה. גם האמנית סזריה אבורה משתמשת בו ברוב שיריה. מדיה וקבצים בנושא קווקיניו בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
סימור הרש

סימור "סיי" מיירון הרש (באנגלית: Seymour (Sy) Myron Hersh; נולד ב-8 באפריל 1937) הוא עיתונאי חוקר וסופר יהודי-אמריקאי תושב וושינגטון די. סי., זוכה פרס פוליצר. הרש זכה לראשונה בפרסום עולמי לאחר שחשף בשנת 1969 את טבח מי ליי, אשר התבצע במסגרת מלחמת וייטנאם ואת ניסיונות הטיוח שלו. בשנת 1970 הוא זכה על תחקירו זה בפרס פוליצר. בשנת 2004 זכה תחקירו על התנהגות חיילי צבא ארצות הברית כלפי אסירים בכלא אבו גרייב לתשומת לב עולמית. הרש נולד בשיקגו למשפחה יהודית. הוריו היגרו לארצות הברית מליטא ומפולין. למשפחתו הייתה מכבסה לניקוי יבש באחד הרבעים האלימים והעניים בעיר. לאחר שסיים לימודיו באוניברסיטת שיקגו הוא החל בשנת 1959 לעבוד כעיתונאי בסוכנות הידיעות של שיקגו, למדור הפלילים המקומי. לאחר מכן הפך לכתב בדרום דקוטה של סוכנות הידיעות UPI. בשנת 1963 החל לעבוד ככתב סוכנות Associated Press בשיקגו ובוושינגטון הבירה. הוא שימש כמזכיר עיתונות של מסע הבחירות לנשיאות של הסנטור יוג'ין מקארתי בשנת 1968. בסוף אותה שנה החל לעבוד ככתב "הניו יורק טיימס" בבירה וושינגטון ושימש בתפקיד זה בין השנים 1972–1975 ובשנת 1979. בתקופה זו פרסם סימור הרש תחקיר לפיו סוכנות ה-CIA מבצעת מעקב אחר אזרחים, שהיה לאחד הגורמים להקמת ועדת צ'רץ' שחקרה את מבצע מוקינגברד. בשנת 1983 פרסם את ספרו "מחיר הכוח: קיסינג'ר בבית הלבן של ניקסון" (באנגלית: The Price of Power: Kissinger in the Nixon White House) אשר זיכהו בפרס חוג מבקרי הספרים הלאומי ובפרס עיתון "לוס אנג'לס טיימס" לביוגרפיה. בשנת 1991 ראה אור ספרו "ברירת שמשון" על יכולתה הגרעינית של ישראל ועל מדיניות החוץ של ארצות הברית. Hersh, Seymour M. (foreword) (2005) in Scott Ritter: Iraq Confidential: The Untold Story of the Intelligence Conspiracy to Undermine the UN and Overthrow Saddam Hussein (Hardcover), Nation Books, ISBN 1-56025-852-7 Hersh, Seymour M. (2004). Chain of Command: The Road from 9/11 to Abu Ghraib. HarperCollins. ISBN 0-06-019591-6. Hersh, Seymour M. (1998). Against All Enemies: Gulf War Syndrome: The War Between America's Ailing Veterans and Their Government. Ballantine Books. ISBN 0-345-42748-3. Hersh, Seymour M. (1997). The Dark Side of Camelot. Little, Brown & Company. ISBN 0-316-36067-8. Hersh, Seymour M. (1991). The Samson Option: Israel's Nuclear Arsenal and American Foreign Policy. Random House. ISBN 0-394-57006-5. Hersh, Seymour M. (1986). The Target Is Destroyed: What Really Happened to Flight 007 and What America Knew About It. Random House. ISBN 0-394-54261-4. Hersh, Seymour M. (1983). The Price of Power: Kissinger in the Nixon White House. Simon & Schuster. ISBN 0-671-44760-2. Hersh, Seymour M. (1972). Cover-up: the Army's secret investigation of the massacre at My Lai 4. Random House. ISBN 0-394-47460-0. Hersh, Seymour M. (1970). Chemical And Biological Warfare. Panther Books. ISBN 0-586-03295-9. Hersh, Seymour M. (1970). My Lai 4: A Report on the Massacre and Its Aftermath. Random House. ISBN 0-394-43737-3. סיימור מ. הרש, ברירת שמשון. תל אביב: הוצאת ידיעות אחרונות, 1992. מאנגלית: אבי טנא. מדיה וקבצים בנושא סימור הרש בוויקישיתוף סימור הרש, באתר אנציקלופדיה בריטניקה (באנגלית) סימור הרש, הבלוג הרשמי סימור הרש, ברשת החברתית Goodreads
טורניר צ'ארלסטון בסבב ה-WTA

טורניר צ'ארלסטון (או בשמו הרשמי : גביע מעגל המשפחה - Family Circle Cup) הוא טורניר טניס מהקטגוריה העליונה בסבב ה-WTA הנערך מאז שנת 1973 בעיר צ'ארלסטון במדינת קרוליינה הדרומית שבארצות הברית. הטורניר משוחק על מגרשי חימר ירוק פתוחים. האלופה הנוכחית של הטורניר היא סלואן סטיבנס. מדיה וקבצים בנושא טורניר צ'ארלסטון בסבב ה-WTA בוויקישיתוף אתר האינטרנט הרשמי של טורניר צ'ארלסטון בסבב ה-WTA (באנגלית) טורניר צ'ארלסטון, באתר ה-WTA (באנגלית) טורניר צ'ארלסטון בסבב ה-WTA, ברשת החברתית אקס (טוויטר) ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
יעקב לסלוי

יעקב לסלוי (20 באפריל 1896 פולין – 1987, תל אביב). ממנהיגיה הבולטים של תנועת הפועל המזרחי. הוגה דעות, רב, בנקאי ויו"ר החברה קדישא בת"א. לסלוי נולד ב-20 באפריל 1896 (ז' באייר ה'תרנ"ו) בעיירה צנסטוכוב שבפולין. בהיותו בן 13 בלבד עזב את ביתו ונסע ללמוד בישיבותיה המפורסמות של פולין. מעט מאוחר יותר התייתם מאביו ועול פרנסת הבית הוטל עליו. בשנת 1917 בגיל 21 התחיל בפעילות ציבורית, והקים את ישיבת עץ חיים ששילבה לימודים כלליים עם לימודי קודש, וזאת במטרה לפתור את בעיית בני הנוער היהודי בעיר, אשר בימי מלחמת העולם הראשונה הסתובבו בעיר ללא יד מכוונת. לאחר מכך הקים את סניף תנועת צעירי מזרחי בעירו. סניף צעירי המזרחי בצ'נסטוחוב, זכה למוניטין כסניף פעיל במיוחד. אורגנו בו פעולות תרבותיות, שיעורי תנ"ך, עברית, היסטוריה של עם ישראל, ותלמוד. כן, נוסדה ספרייה שהכילה ספרים בכל המקצועות ונפתח אולם קריאה. ב- 29 ביוני 1923 נישא לסלוי לחיה לבית גראנק. לסלוי העריך את רעייתו מאוד, וטען שלה שייכות זכויות החינוך של ילדיהם, שכן רוב זמנו היה מוקדש לפעילות ציבורית, בבנק בתנועה ובמועצה הדתית. לסלוי עלה ארצה ב-3 בספטמבר 1924, וגר בירושלים בשכונת בית ישראל עד שנת 1933. בירושלים פתח לסלוי את "מטבח הפועלים הדתיים" בשכונת "שערי פינה". משנת 1926 פועל לסלוי כחבר באספת הנבחרים של הוועד הלאומי, מטעם הפועל המזרחי. משנת 1932 הוא חבר ועד הקהילה של יהודי ירושלים, וכן בהתאחדות עולי פולין. לאחר מכן עם העברת מרכז הפועל המזרחי מירושלים לתל אביב עובר גם לסלוי לגור בתל אביב. היה מראשי המתנגדים להצטרפות תנועת "הפועל המזרחי" להסתדרות העובדים הכללית. שימש כחבר הוועד הפועל של "הפועל המזרחי" וכגזברו הראשון. הקים את חברת הבנייה "עולים בונים" והיה גם ממקימי קופת המלווה של הפועל המזרחי, שלימים הפכה לחלק מבנק המזרחי המאוחד, שבהנהלתו ישב. כמו כן הוא היה חבר מועצת השחיטה בתל אביב שהפכה למועצה הדתית. ד"ר יצחק אלפסי, ספר יעקב לסלוי -שער ח' בנתיבי חיים עמ' 439–504, תשמ"ה. יוחנן בן יעקב-כפר עציון, ,הציונות הדתית בפולין,
טורניר ברמינגהאם בסבב ה-WTA

טורניר ברמינגהאם (או בשמו הרשמי : AEGON Classic) הוא טורניר טניס מהקטגוריה הבינלאומית בסבב ה-WTA הנערך מאז שנת 1982 בעיר ברמינגהאם שבבריטניה. הטורניר משוחק על מגרשי דשא פתוחים. מדיה וקבצים בנושא טורניר ברמינגהאם בסבב ה-WTA בוויקישיתוף אתר האינטרנט הרשמי של טורניר ברמינגהאם בסבב ה-WTA (באנגלית) טורניר ברמינגהאם, באתר ה-WTA (באנגלית) טורניר ברמינגהאם בסבב ה-WTA, ברשת החברתית אקס (טוויטר) ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
באד בול

באד בול (בגרמנית: Bad Boll, נקראה בול עד 31 במאי 2007, בגרמנית: Boll) היא עיירה במדינת באדן-וירטמברג בדרום גרמניה. באד בול ממוקמת בחלקו הצפוני של רכס ההרים סוואביאן אלב כ-10 ק"מ מזרחית לגופינגן. בין אולם לשטוטגרט. באזור שנת 800 לספירה נבנתה בבול כנסייה, עליה נבנתה כנסייה אחרת בראשית המאה ה-12. האזכור המתועד הראשון של המקום היה בשנת 1155 על ידי פרידריך ברברוסה. ב-1595 התגלו בבול מעיינות חמים וגופרית. ב-1596 נבנה מבנה מרחצאות מרפא במקום. המבנה שונה בשנים 1823-1825, ומאז ועד היום לא השתנה. בשנת 1853 נרכשו מרחצאות המרפא על ידי הכומר והתאולוג יוהאן בלומהארדט שהשתמש בו כמרכז אוונגליסטי אשר משך אליו אנשים בשל יכולות הריפוי שלו, ובילה שם את שארית ימיו. בנו כריסטוף פרדריק בלומהארדט המשיך את דרכו של אביו בספא עד מותו בשנת 1919. ב-1921, משפחת בלומהארדט העבירה את מתחם הספא לידי הכנסייה המוראבית. בשנת 1945 נוסדה במקום האקדמיה הפרוטסטנטית באד בול, הראשונה מסוגה בגרמניה. משנת 2005, מסדר הדיאקוניסות של הכנסייה הפרוטסטנטית של וירטמברג מפעיל את הספא. מאמיני הכנסייה המוראבית ממשיכים להתפלל בה כיום. האקדמיה הפרוטסטנטית באד בול (בגרמנית: Evangelische Akademie Bad Boll), על אף היותה שייכת לממסד הפרוטסטנטי, לא מניחה קווים מנחים פרוטסטנטיים עבור הבאים לוועידות הנערכות בה בתחומי מדעי החברה, פוליטיקה, דת, כלכלה והסביבה. להפך, האקדמיה מעודדת קבלה של זוויות ראייה שונות ודיונים בנושאים שנויים במחלוקת. כמו כן, האקדמיה מעודדת את הבנת השונה - הפליט מחוץ למדינתו, הנכים ורגשות מאמיני דתות אחרות בענייני רוחניות. בשנה מבקרים בקורסים וועידות באקדמיה כ-18,000 אנשים, הוועידות ממומנות חלקית על ידי הכנסייה הפרוטסטנטית בבאדן-וירטמברג.. מדיה וקבצים בנושא באד בול בוויקישיתוף אתר האינטרנט הרשמי של באד בול אתר המציע פירוט על באד בול, מזווית תיירותית. (באנגלית) אתר האקדמיה הפרוטסטנטית באד בול